Biblija (Tomislav Dretar)/Obrezanje, znak saveza


Obrezanje, znak saveza 
 
9 Allah reče Ibrahimu:» Ti, ti ćeš čuvati moj *savez, i poslije tebe, naraštaji  koji će poteći od tebe. 
10 Evo mojeg saveza kojeg ćete  čuvati između mene i vas, tj. tvoje potomstvo poslije tebe: svi vaši muški biće *obrezani: 
11  imaćete  obrezano meso kapice na glaviću, što će postati znak saveza između mene i vas. 
12 Biće obrezani u dobi od 8 dana, svi vaši muški svakog naraštaja  kao i robovi rođeni u kući ili stranog podrijetla zadobijeni novcem  koji god da jesu, koji nisu od tvojeg potomstva. 
13 Robovi rođeni u kući ili stečeni  novcem trebaju biti obrezani. Moj savez postaće na vašem tijelu jedan vječni savez, 
14 ali neobrezani, muško koje ne će imati obrezano  meso  kapice na svojem glaviću, taj će biti isključen između  svojih.  On je raskinuo savez moj.«
15 Allah reče Ibrahimu: » Ti više ne ćeš zvati svoju ženu Sarai  imenom Sarai, jer ona će imati za ime Sara. 
16 Ja ću ju blagosloviti i isto ću ti po njoj dati jednog sina. Ja ću ju blagosloviti, ona će dati rođenje narodima; kraljevi naroda  poteći će od nje.« 
17 Ibrahim pade ničice i nasmija se; on reče u sebi: » Jedno dijete rodiće se u čovjeka od stotinu godina? Ili, Sara sa svojih  90 godina  hoće li moći roditi?« 
18 Ibrahim reče Allahu:» Može li Ismail živjeti u prisutnosti tvojoj! « 
19 Allah reče: » Ali ne! Tvoja žena Sara rodiće ti sina i ti ćeš mu dati ime Ishak. Ustanoviću svoj savez s njim kao jedan vječni savez  za potomstvo poslije njega. 
20 Za Ismaila ja te uslišavam. Vidiš, ja ga blagosiljam, ja ga činim izobilnim, krajnje plodnim; on će roditi dvanaest prinčHava  i ja ću učiniti da od njega potekne jedan veliki narod. 
21 Ali ja ću ustanoviti svoj savez s Ishakom kojeg će ti Sara dati slijedeće godine u ovo vrijeme.« 
22 Kad Allah prestade govoriti s Ibrahimom, on se uzdiže  daleko od njega.
23 Ibrahim uze svojeg sina Ismaila, sve robove rođene u svojoj kući ili stečene novcem, sve svoje muške ukućane; on im obreza meso kapice na njihovom glaviću istog dana kad je Allah bio govorio s njim. 
24 Ibrahim imaše 99 godina kad im obreza meso kapice na glaviću. 
26 Istog dana Ibrahim i njegov sin Ismail biše obrezani; 
27 sva njegova kućna čeljad, robovi rođeni u kući ili zadobijeni novcem, podrijetlom stranci, biše obrezani s njim.

Obrezanje, znak saveza